Bose laver nye hovedtelefoner til øjnene

De ligner måske nok helt almindelige solbriller, men det er det ikke. Bose Frames er solbriller med indbyggede hovedtelefoner – og der kommer tre spritnye modeller i handelen i næste uge. To af modellerne er til ‘hverdagsbrug’ og afløser de to år gamle Alto og Rondo, mens Frames Tempo er helt nye og målrettet sportsfolket.

Bose Frames udmærker sig ved, at der ikke er noget, der skal i ørerne. Højttalerne er placeret på brillestængerne og ‘skyder’ lyden ind i ‘ørerne. Vi prøvede den første generation og var svært imponerede over lydkvaliteten; læs vores anmeldelse her.

De nye Frames Tempo, Tenor og Soprano har polariserede linser; de blokerer op til 99 procent af UV-strålerne, fortæller Bose. De hævder også. at lyden i den nye generation er blevet endnu bedre, takket være ‘Bose teknologi’.

Klar til sport

Frames Tempo er den nye dreng i klassen. Brillen er lavet af TR90, hvilket gør dem holdbare, lette og fleksible. Næsepuderne kommer i tre former, for at opnå et optimalt greb. Et akustisk system med en rækkevidde på 22 millimeter er lagt ind i hver brillestang for at spille dybere og højere – højt nok til at kunne cykle med 40 kilometer i timen mens du stadig hører trafikken, advarsler, din træningsmakker eller holdkammerater.

Bose Frames Tempo.

Brillen har otte timers batterilevetid og lades op via et standard USB-C opladningsstik, som er inkluderet. Forrige års modeller krævede et specielt stik, som kun kunne bruges af Bose Frames.

Valgfrie linser er også tilgængelige: Road Orange har en 20% VLT medium-light linse til at reducere blændende lys fra reflekterende overflader som vand og sne; Trail Blue har en 28% VLT svagt lysende linse til at forøge kontraster og skarpheden i lyse solforhold; Twilight yellow har en 77% VLT meget svagt lysende linse som kan bruges i skumring.

Bose Frames Soprano.

De to modeller til hverdagsbrug, Tenor og Sorano, er udstyret med 16 millimeter højttalere og har en batterilevetid på 5,5 timer. De er stadig afhængig af en specialfremstillet pogo-pin oplader.

De tre nye Bose Frames-modeller kommer i handelen den 24. september gennem Bose og udvalgte forhandlere. De vil alle blive solgt for 2.199 kr.

Bose laver nye hovedtelefoner til øjnene